[pic] | EUROOPA ÜHENDUSTE KOMISJON |

Brüssel 17.10.2007

KOM(2007) 615 lõplik

Ettepanek

NÕUKOGU MÄÄRUS,

millega muudetakse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta

(komisjoni esitatud)

SELETUSKIRI

1) ETTEPANEKU TAUST |

Ettepaneku põhjused ja eesmärgid Ühtset tollimaksumäära käsitlevaid sätteid ei ole muudetud alates 1997. aastast. Sellest ajast alates on reisijate isiklikus pagasis tavapäraselt imporditud või väikesaadetisena eraisikutele saadetud kaupade ühise tollitariifistiku määrasid vähendatud umbes 20 % võrra. Et eraisikud sellest vähendamisest kasu saaksid, on asjakohane vähendada nendel juhtudel kohaldatavat ühtset tollimaksumäära ühe protsendipunkti võrra 2,5 %ni. Pidades silmas nendel juhtudel tavapäraselt imporditud kaupade hinnainflatsiooni arengut ühenduses ja väljaspool ühendust ning reisijate ja erasaadetiste suurenenud arvu, on ka asjakohane tõsta ühtse tollimaksumäära puhul kohaldatav ülemmäär 700 euroni, et lihtsustada tollivormistust kõnealustes olukordades. |

Üldine taust Kõnealuste sätete läbivaatamist tuleb vaadelda reisijate isiklikus pagasis imporditud kaupade tolli- ja muu maksuvabastuse läbivaatamise kontekstis. Samuti tuleks seda vaadelda kui meedet, mis lihtsustab eraisikult eraisikule mittekaubanduslikel eesmärkidel saadetud väikesaadetiste tollivormistust. |

Ettepaneku valdkonnas kehtivad õigusnormid Nõukogu määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta |

Kooskõla Euroopa Liidu muude tegevuspõhimõtete ja eesmärkidega Kavandatud muudatus on kooskõlas komisjoni eesmärkidega kaubavahetuse hõlbustamise ja tollikontrollide lihtsustamise vallas. |

2) KONSULTEERIMINE HUVITATUD ISIKUTEGA JA MÕJU HINDAMINE |

Konsulteerimine huvitatud isikutega |

Konsultatsioonimeetodid, peamised sihtvaldkonnad ja vastajate üldiseloomustus Kirjalikult on konsulteeritud tolliseadustiku komitee liikmetega, kes tegelevad üldiste õigusaktidega. Vastuste kokkuvõte ja arvessevõtmine Komitee liikmed ei esitanud ühtegi vastuväidet |

Eksperdiarvamuste kogumine ja kasutamine |

Asjaomased teadus- ja ekspertiisivaldkonnad Ei kohaldata Kasutatud metoodika Ei kohaldata Peamised organisatsioonid/eksperdid, kellega konsulteeriti Ei kohaldata Saadud ja kasutatud nõuannete kokkuvõte Ei kohaldata Eksperdiarvamuste avalikustamiseks kasutatud vahendid Ei kohaldata |

Mõju hindamine Kavandatud meede vähendab oluliselt vajadust klassifitseerida ühendusse reisivate eraisikute imporditud või ühendusevälise riigi eraisikute poolt ühenduse eraisikutele mittekaubanduslikel eesmärkidel väikesaadetistena saadetud kaupu. Kuna isik, kes kõnealused kaubad tollile deklareerimiseks esitab, on harilikult kohustatud imporditud kaubad vastavalt ühise tollitariifistiku sätetele klassifitseerima ning kuna tolliasutused peaksid seda klassifikatsiooni kontrollima, lihtsustab ja kiirendab selle kohustuse ärajätmine enamikul asjakohastel juhtudel oluliselt haldusmenetlust seoses kaupade vabasse ringlusse laskmisega ning muudab seega tollivormistuse palju tõhusamaks. |

3) ETTEPANEKU ÕIGUSLIK KÜLG |

Kavandatud meetmete kokkuvõte Ettepanek nõukogu määruse kohta, millega muudetakse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta |

Õiguslik alus Artikkel 26 |

Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |

Proportsionaalsuse põhimõte Ei kohaldata |

Õigusakti valik |

Kavandatud õigusakt(id): määrus. |

Muud meetmed ei oleks asjakohased järgmis(t)el põhjus(t)el: Vastavalt EÜ asutamislepingu artiklile 26 kiidab nõukogu ühise tollitariifistiku maksumäärad komisjoni ettepaneku põhjal heaks kvalifitseeritud häälteenamusega. |

4) MÕJU EELARVELE |

Saamata jääb hinnanguliselt 7,5 miljonit eurot tollimakse. |

5) LISATEAVE |

Lihtsustamine |

Ettepanekuga nähakse ette ka määruses loetletud erilistel asjaoludel imporditud kaupade tollivormistuse lihtsustamine. |

Ettepanek

NÕUKOGU MÄÄRUS,

millega muudetakse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut[1]

ning arvestades järgmist:

(1) Nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta)[2] I lisas sätestatud kombineeritud nomenklatuuri eelsätete II jao punkti D põhjal kohaldatakse eraisikule väikesaadetisena saadetud või reisija isiklikus pagasis leiduva kauba suhtes 3,5 % suurust ühtse määraga väärtuselist tollimaksu, eeldusel et tegemist ei ole kaubandusliku impordiga ja et selliste kaupade koguväärtus ei ületa 350 eurot ühe saadetise või ühe reisija kohta.

(2) 3,5 % suurune ühtse määraga väärtuseline tollimaks ja 350 euro suurune ülemmäär on kindlaks määratud nõukogu 12. mai 1997. aasta määruses (EÜ) nr 866/97, millega muudetakse määrust 2658/87 tariifi- ja statistikanomenklatuuri ning ühise tollitariifistiku kohta [3] . Kõnealuseid sätteid ei ole sellest ajast alates kohandatud.

(3) Alates 1997. aastast on reisijate isiklikus pagasis tavapäraselt imporditud või väikesaadetisena eraisikutele saadetud kaupade tollimaksumäärasid vähendatud umbes 20 % võrra. Seepärast on asjakohane vähendada ühtset tollimaksumäära ühe protsendipunkti võrra 2,5 %ni. Kõnealust määra tuleks kohaldada üksnes selliste kaupade suhtes, mis ei ole ühises tollitariifistikus märgitud kui tollimaksuvabad.

(4) Pidades silmas nimetatud juhtudel tavapäraselt imporditud kaupade hinna inflatsiooni arengut ühenduses ja väljaspool ühendust ning reisijate ja erasaadetiste suurenenud arvu, on asjakohane tõsta ülemmäär 700 euroni, et lihtsustada tollivormistust kõnealustes olukordades.

(5) Seetõttu tuleks määrust (EMÜ) nr 2658/87 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2658/87 I lisa esimese osa II jagu muudetakse järgmiselt:

1) punkt D.1 asendatakse järgmisega:

„1. 2,5 % suurust ühtse määraga väärtuselist tollimaksu kohaldatakse ühe eraisiku poolt teisele eraisikule saadetud või reisija isiklikus pagasis leiduva kauba suhtes, eeldusel et tegemist ei ole kaubandusliku impordiga.

Ühtset 2,5 % tollimaksumäära kohaldatakse tingimusel, et imporditollimaksuga maksustatava kauba tegelik väärtus ei ületa 700 eurot ühe saadetise või ühe reisija kohta.

Sellist ühtse määraga tollimaksu ei kohaldata kaupade suhtes, mis on tollimaksude loendis märgitud kui tollimaksuvabad, ning gruppi 24 kuuluvate kaupade suhtes, mida on saadetises või reisija isiklikus pagasis koguses, mis ületab nõukogu määruse (EMÜ) nr 918/83[4] artiklis 31 või 45 sätestatud koguse.”;

2) punktis D.3 asendatakse tekst „määruse (EMÜ) nr 918/83 artiklid 29–31 ja 45–49” tekstiga „määruse (EMÜ) nr 918/83 artiklid 29–31 ja artikkel 45”;

3) punktis D.4 asendatakse tekst„350 eurot” tekstiga „700 eurot”;

4) punktis D.5 asendatakse tekst„350 eurot” tekstiga „700 eurot”.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas .

Käesolevat määrust kohaldatakse alates 1. jaanuarist 2008.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, [kuupäev]

Nõukogu nimel

eesistuja

FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA

1. ETTEPANEKU NIMETUS

Ettepanek nõukogu määruse kohta, millega muudetakse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta.

2. EELARVEREAD:

Peatükk ja artikkel: 12. peatüki artikkel 120

Veerus „kehtivusaeg” nimetatud järgmiste aastate kadu arvutatakse eraldi tulevaste määruste alusel.

Aastaks 2008 eelarvestatud summa: 16 431 900 000 eurot.

3. FINANTSMÕJU

( Ettepanekul ei ole finantsmõju

X Ettepanekul ei ole finantsmõju kulude poolele, kuid sellel on finantsmõju tulude poolele. Mõju on järgmine:

miljonites eurodes (üks koht pärast koma)

Eelarverida | Tulud[5] | 12-kuuline periood, alates pp/kk/aaaa | [Aasta 2008] |

Artikkel 120 | Mõju omavahenditele | 01/01/2008 | - 7,5 |

4. PETTUSEVASTASED MEETMED

5. MUUD MÄRKUSED

Meetme arvestuslik kulu

Puuduvad tõendid nende imporditavate kaupade väärtuse kohta, mille suhtes kohaldatakse ühtset tollimaksumäära. Hinnanguliselt saamata jäänud tulu arvestamiseks eeldati seepärast, et ühtset tollimaksumäära kohaldatakse umbes 10 miljoni impordideklaratsiooni suhtes, mille keskmine väärtus on 100 eurot . See viiks tulude vähenemiseni 100 eurot * 10 miljonit = 1 000 miljonit eurot * 1,0 % = 10,0 miljonit eurot – 25 % = 7,5 miljonit eurot.

Meetme mõju

Kavandatav meede vähendab oluliselt vajadust klassifitseerida kaupu, mida on importinud ühendusse reisivad eraisikud või mille ühendusevälise riigi eraisikud on mittekaubanduslikul eesmärgil saatnud väikesaadetistena ühenduse eraisikutele. Kuna isik, kes kõnealused kaubad tollile deklareerimiseks esitab, on harilikult kohustatud imporditud kaubad vastavalt ühise tollitariifistiku sätetele klassifitseerima ning kuna tolliasutused peaksid seda klassifikatsiooni kontrollima, lihtsustab ja kiirendab selle kohustuse ärajätmine enamikul asjakohastel juhtudel oluliselt haldusmenetlust seoses kaupade vabasse ringlusse laskmisega ning muudab seega tollivormistuse palju tõhusamaks.

[1] ELT C […], […], lk […].

[2] EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 580/2007 (ELT L 137, 30.5.2007, lk 1).

[3] EÜT L 124, 16.5.1997, lk 1.

[4] EÜT L 105, 23.4.1983, lk 1.

[5] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25% sissenõudmiskulude mahaarvamist.